Avropa Şurasının prinsiplərinə görə bir üzv ölkə digər üzv ölkənin ərazilərini işğalda saxlaya bilməz. Ancaq buna rəğmən Avropa Şurasının üzvü olan Ermənistan illərlə Azərbaycan torpaqlarını işğalda saxlayır və Avropa Şurası bu istiqamətdə Ermənistana heç bir təzyiq göstərmir. O cümlədən Dilqəm Əsgərov və Şahbaz Quliyevlə bağlı məsələdə də biz eyni yanaşmanı görürük ki, Ermənistana heç bir təzyiq yoxdur. İndi də Türkiyəyə qarşı bu qədər qərəzli və ədalətsiz yanaşma var. Təbii ki, biz bunu qınayırıq. Həm Azərbaycanın, həm də Türkiyənin milli maraqları çərçivəsində o tribunalardan bütün məsələlər söylənir. Amma insanlarımızın geniş şəkildə bilməsi lazımdır ki, əslində, bu təşkilatda ikili standartlar çox ciddi şəkildə hökm sürür. Qoy onların qərarlarına da hər zaman ədalətli prizmadan yanaşmasınlar.